**Διαδικασίες Τμήματος στα πλαίσια της κινητικότητας**

**εξερχόμενων προπτυχιακών φοιτητών για πρακτική άσκηση (Erasmus+ Placements)**

1. Ανακοίνωση προκήρυξης

Ανακοινώνεται η προκήρυξη από το Πανεπιστήμιο για την κινητικότητα για πρακτική άσκηση (μία – συνήθως – φορά για κάθε ακαδημαϊκό έτος), με οδηγίες για τους ενδιαφερόμενους (τί, μέχρι πότε και πώς πρέπει να καταθέσουν αιτήσεις και δικαιολογητικά)[[1]](#footnote-1).

1. Αιτήσεις φοιτητών

Οι φοιτητές παρακαλούνται (από την προκήρυξη) να υποβάλουν την αίτησή τους ηλεκτρονικά µέσω της πλατφόρµας Erasmus+: <https://erasmus.upatras.gr/>. Μεταξύ άλλων, απαιτείται Συστατική Επιστολή Πρότασης Επιλογής του Υποψηφίου από μέλος ΔΕΠ (Καθηγητή ή Λέκτορα) του Τμήματος. Το μέλος ΔΕΠ (Καθηγητής ή Λέκτορας) αποφαίνεται για τη δυνατότητα συμμετοχής του υποψηφίου στο πλαίσιο του προγράμματος Erasmus+ για Πρακτική Άσκηση (στα ελληνικά). Σχετικά με τη διαδικασία αιτήσεων φοιτητών και τη σύνταξη συστατικής επιστολής ισχύει ο παρακάτω περιορισμός για το Τμήμα Πολιτικών Μηχανικών:

* **Υποστηρικτικές συστατικές επιστολές από μέλη ΔΕΠ (Καθηγητές / Λέκτορες) του Τμήματος για πρακτική άσκηση στην αλλοδαπή στο πλαίσιο του Erasmus+ θα δίνονται μόνο σε φοιτητές του 5ο έτους σπουδών ή μεγαλύτερο** **(έτσι ώστε η κινητικότητα για πρακτική άσκηση να πραγματοποιηθεί αμέσως μετά την ολοκλήρωση των μαθημάτων του 5ο έτους).**

Οι φοιτητές θα πρέπει να διατηρούν τη φοιτητική τους ιδιότητα έως την ημερομηνία έκδοσης των αποτελεσμάτων της Συνέντευξης από την Επιτροπή Erasmus+ του Πανεπιστημίου (βλ. σημείο 3). Η φοιτητική ιδιότητα δεν ισχύει όταν εκκρεμεί μόνο η ορκωμοσία [δηλ. πρέπει να εκκρεμεί η καταχώρηση βαθμολογίας σε ένα μάθημα ή/και σε Διπλωματική Εργασία (ΔΕ)]. Στη συνέχεια, οι φοιτητές και εφόσον έχουν λάβει την έγκριση συμμετοχής τους στο Erasmus+ για πρακτική άσκηση, έχουν τη δυνατότητα να ολοκληρώσουν τις υποχρεώσεις τους για τη λήψη του τίτλου, να ορκιστούν και η πρακτική άσκηση να πραγματοποιηθεί μετά την ορκωμοσία (μέσα στο οριζόμενο χρονικό διάστημα της εκάστοτε προκήρυξης).

1. Αξιολόγηση αιτήσεων

Ακολουθούν συνεντεύξεις από την Επιτροπή Erasmus+ του Πανεπιστημίου, η οποία αποφασίζει επί των εξερχομένων[[2]](#footnote-2)*.*

1. Ενέργειες Τμήματος πριν την αναχώρηση των φοιτητών

Πριν την αναχώρησή τους, οι εξερχόμενοι φοιτητές προσκομίζουν στην [Επιτροπή Erasmus+ του Τμήματος](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/) τα Learning Agreements for Traineeship για υπογραφή από τον [Συντονιστή Τμήματος](http://www.civil.upatras.gr/el/Tmima/Erasmus/%CE%95%CF%80%CE%B9%CF%84%CF%81%CE%BF%CF%80%CE%AE%20%CE%A4%CE%BC%CE%AE%CE%BC%CE%B1%CF%84%CE%BF%CF%82/).

1. Για παράδειγμα, η προκήρυξη για Erasmus+ Placements για το ακαδημαϊκό έτος 2016-2017 βγήκε (περίπου) στις 15/06/2016, με καταληκτική προθεσμία υποβολής αιτήσεων 09/09/2016. [↑](#footnote-ref-1)
2. Για το ακαδημαϊκό έτος 2016-2017, αυτό πραγματοποιήθηκε το 1ο δεκαήμερο του Οκτωβρίου. Οι κινητικότητες ξεκίνησαν από 01/11/2016 και πρέπει να έχουν ολοκληρωθεί έως τις 15/09/2017. [↑](#footnote-ref-2)